**David Lee**, nado o 29 de abril de 1983 en St. Louis, Missouri, é un ex xogador profesional de baloncesto estadounidense. Cunha altura de 2,06 m e 111 kg de peso, Lee podía xogar nas posicións de ala-pivote e pivote. Dúas veces All-Star e campión en 2015 cos Golden State Warriors, foi elixido no último posto da primeira rolda do Draft da NBA de 2005 polos New York Knicks.

Carreira
--------

### Instituto e universidade

Lee xogou no instituto "Chaminade College Preparatory School". Por aquel entón era unicamente zurdo, mais converteuse en ambidestro xa que rompeu o brazo. Antes de pasar á Universidade de Florida, Lee foi McDonald's All American e gañou o concurso de mates da edición de 2001. David Lee pasou o ciclo universitario de catro anos en Florida cos Gators. Alí destapouse como un correúdo ala-pivote, fisicamente moi duro e batallador baixo aros. No seu ano freshman asinou 7 puntos e 4,7 rebotes par partido, aumentado até os 11,2 e 6,8 como sophomore. Porén, as súas mellores tempadas estarían por chegar, mellorou na 2004-05 onde se foi até os 13,3 puntos e 6,8 rebotes. No seu último ano en Florida despediuse con 13,6 puntos e 9 rebotes. Acabou no Top 15 en anotación histórica en Florida, oitavo en dobres-dobres totais (22), quinto en porcentaxe en tiros de campo (58,1), sexto en tapóns (109) e terceiro en mates (157).

### NBA

Lee foi elixido polos New York Knicks no último lugar da primeira rolda do Draft da NBA draft de 2005. Aquela foi a terceira elección en primeira rolda dos neoiorquinos tras Channing Frye e Nate Robinson. A súa elección espertou tantas dúbidas nos afeccionados dos Knicks que asubiaron cando se produciu a elección e mentres se encamiñaba até David Stern. Lee asinou coa franquía o 1 de xullo de 2005. Na liga de verán de Las Vegas e Minneapolis fixo unha media de 11,5 puntos (56,7% en tiros) e 5,6 rebotes no que supuxo o seu primeiro acto como "Knick".

No seu ano rookie, a temporada 2005−06, Lee disputou 14 encontros de titular, 13 deles seguidos e correspondentes aos meses de decembro de 2005 e xaneiro de 2006. Nese espazo de tempo marcouse o seu mellor partido como novato, asinou 23 puntos (con 10 de 11 en tiro) e 15 rebotes na vitoria sobre Phoenix Suns despois de tres prórrogas. Lee acabou a súa primeira tempada na NBA cunha media de 5,2 puntos (59,6% en tiro) e 4,5 rebotes. Na 2006−07, daría un salto cualitativo impresionante, os seus números foron de 10,7 puntos e 10,4 rebotes, converténdose nun dos posibles candidatos a xogador máis mellorado a medida que avanzaba a tempada. Outro dos éxitos a nivel persoal que cultivou Lee foi o MVP do "Rookie Challenge" de 2007, despois de asinar 30 puntos (con 14-14 en tiros) e 11 rebotes. Empezou a campaña de titular pola lesión de Channing Frye e a finais de ano foi un dos 10 xogadores expulsados na pelexa que tivo lugar no Denver Nuggets-New York Knicks. Con todo, Lee non foi suspendido pola liga.

A súa canastra máis importante chegou un 20 de decembro de 2006 nun encontro que os enfrontaba a Charlotte Bobcats. Con só 0,1 segundos por xogar, Le aproveitou un híbrido entre alley-hoop e palmeo (en realidade foi isto, mais o de alley hoop referido á maneira de dar o pase) para dar a vitoria ao seu equipo. Até o parón do All Star, Lee fixo unha media de 11,1 puntos (con 61% en tiros, 1º na liga), 10,8 rebotes e 1,8 asistencias en 30,9 minutos de xogo. Porén, desgrazadamente, tamén se viu involucrado na praga de lesións que arrasou aos Knicks e que os minguou nas súas opcións de playoffs. No caso de Lee, a súa lesión produciuse o 23 de febreiro de 2007 fronte a Milwaukee Bucks, cando caeu sobre o pé de Andrew Bogut e torceuse o xeonllo. O primeiro diagnóstico reflectía que o xogador podería regresar en poucos días, pero tras estar fóra tres semanas e non volver aínda ás pistas os servizos médicos tiveron que volver a examinalo e atoparon que a torcedura era moito máis importante do que indicaba o primeiro diagnóstico.

Na tempada 2009−10, empezou de gran forma promediando uns magníficos números de 20 puntos e 11 rebotes. Ao chegar ao All-Star, David, non foi escollido polos adestradores, xa que sorprendeu que houbese un home como Al Horford (estatisticamente peor). Mais como consecuencia das lesións previas á gran cita, David Lee substituíu a Allen Iverson para participar o seu primeiro All Star. En xullo de 2010, foi traspasado a Golden State Warriors a cambio de Anthony Randolph, Kelenna Azubuike, Ronny Turiaf e unha futura elección de segunda rolda. No equipo californaniano mantería uns destacábeis números próximos aos 19 puntos e 10 rebotes de media por encontro. Estas boas actuación levárono a ser na temporada 2012−13 de novo All-Star e a formar parte do terceiro equipo All-NBA.

Notas
-----

1. ↑  NBA.com, ed. (9 de xullo de 2010). "Warriors Acquire All-Star Forward/Center David Le From New York Knicks". Consultado o 5 de maio de 2015.

Véxase tamén
------------

### Ligazóns externas

* Perfil de David Lee en NBA.com *(en inglés)*
* Estatísticas en Basketball-Reference.com Arquivado 12 de marzo de 2021 en Wayback Machine. *(en inglés)*

| * v
* c
* e
Draft da NBA 2005 |
| --- |
| Primeira Rolda | 
* Andrew Bogut
* Marvin Williams
* Deron Williams
* Chris Paul
* Raymond Felton
* Martell Webster
* Charlie Villanueva
* Channing Frye
* Ike Diogu
* Andrew Bynum
* Fran Vázquez
* Yaroslav Korolev
* Sean May
* Rashad McCants
* Antoine Wright
* Joey Graham
* Danny Granger
* Gerald Green
* Hakim Warrick
* Julius Hodge
* Nate Robinson
* Jarrett Jack
* Francisco García
* Luther Head
* Johan Petro
* Jason Maxiell
* Linas Kleiza
* Ian Mahinmi
* Wayne Simien
* David Lee

 |
| Segunda Rolda | 
* Salim Stoudamire
* Daniel Ewing
* Brandon Bass
* C. J. Miles
* Ricky Sánchez
* Ersan İlyasova
* Ronny Turiaf
* Travis Diener
* Von Wafer
* Monta Ellis
* Roko Ukić
* Chris Taft
* Mile Ilić
* Martynas Andriuškevičius
* Louis Williams
* Erazem Lorbek
* Bracey Wright
* Mickaël Gelabale
* Andray Blatche
* Ryan Gomes
* Robert Whaley
* Axel Hervelle
* Orien Greene
* Dijon Thompson
* Lawrence Roberts
* Amir Johnson
* Marcin Gortat
* Uroš Slokar
* Cenk Akyol
* Alex Acker

 |

| * v
* c
* e
Golden State Warriors Campións da NBA 2014-15 |
| --- |
| 
* 1 Ognjen Kuzmić
* 4 Brandon Rush
* 5 Marreese Speights
* 7 Justin Holiday
* 9 Andre Iguodala (MVP Finais)
* 10 David Lee
* 11 Klay Thompson
* 12 Andrew Bogut
* 19 Leandro Barbosa
* 20 James Michael McAdoo
* 23 Draymond Green
* 30 Stephen Curry
* 31 Festus Ezeli
* 34 Shaun Livingston
* 40 Harrison Barnes

* Adestrador: Steve Kerr / Adestradores asistentes: Ron Adams
* Jarron Collins
* Bruce Fraser
* Alvin Gentry
* Keke Lyles
* Luke Walton

 |
| Tempada regular  ·  Playoffs |

|  |  |
| --- | --- |
| Control de autoridades | 
* Wd: Q463212
* Basketball-Reference: leeda02
* ESPN: 2772
* NBA: 101135

 |